Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 57 45/2000. (XII. 8.) AB határozat.
Paragraph Index: 1259

57 45/2000. (XII. 8.) AB határozat. Az uniós direktíva – kötelezõ jogforrásként – azt határozta meg, hogy a tagállamok „a nemzeti jogalkotás útján” hozzanak hatékony szabályokat a faji vagy etnikai alapon történõ megkülönböztetés valamennyi formája ellen.58 Nem véletlen, hogy az Európai Unió három antidiszkriminációs tárgyú irányelve közül egyedül a faji, illetve etnikai diszkrimináció témakörében került meghatározásra az is, hogy valamennyi tagállamban ki kell építeni egy kifejezetten a hátrányos megkülönböztetés e fajtájának a feltárására, orvoslására hivatott fórumrendszert, közkeletû elnevezéssel élve: független antidiszkriminációs „hatóságot”. (Ennek a hangsúlyozása azért is lényeges, mert az Unió a nõk esélyegyenlõségével, illetve általában a foglalkoztatással foglalkozó másik két antidiszkriminációs direktívája nem tartalmaz ilyen kötelezettséget.) Az elõzõ parlamenti ciklus végéig az – igazságügyminiszter irányításával mûködõ – Antidiszkriminációs Tárcaközi Bizottság (ATB) tulajdonképpen nem töltötte be a neki szánt szerepet: még azt sem sikerült „feltérképeznie”, hogy mely ágazati jogszabályokban vannak diszkriminatív elemek, illetõleg olyan hézagok, amelyek lehetõvé teszik a hátrányos megkülönböztetést. Az új kormány – már a választási programjában is – igen határozottan foglalt állást az egységes elveken nyugvó antidiszkriminációs szabályozás mellett, és ennek jegyében 2002 novemberére az IM elkészítette „Az egyenlõ bánásmódról és az esélyegyenlõségrõl szóló törvény koncepciója” címet viselõ szakmai anyagot.59 A koncepció tervezetével kapcsolatban – merjük remélni, hogy nem pusztán udvariasságból – kikérték a nemzeti és etnikai kisebbségi jogok országgyûlési biztosának szakmai véleményét is. A hivatalos formában – az IM közigazgatási államtitkára részére – elkészített véleményünket közzétesszük e beszámoló Függelékében60, ehelyütt csupán egy gondolatot szeretnénk kiemelni. Az antidiszkriminációs koncepció tervezete alapvetõen helyes és támogatandó célokat fogalmaz meg, azonban – és ezt le kell szögeznünk – nem felel meg az Európai Unió Tanácsa 2000/43/EK irányelvének. Az irányelv ugyanis a faji, etnikai alapú hátrányos megkülönböztetés visszaszorítására külön jogszabály megalkotását írja elõ, míg a koncepció az általános antidiszkriminációs jogi szabályozás mellett tör lándzsát. Emellett hibásnak tartjuk a koncepció által javasolt fórumrendszert: az „Egyenlõ Esélyek Bizottsága” – már csak testületi jellegébõl adódóan – nem látszik alkalmasnak a hátrányos diszkrimináció feltárását, megállapítását, orvoslását célzó hatósági jellegû feladatok ellátására.61 A teljesség kedvéért meg kell jegyeznünk, hogy az Egyenlõ Esélyek Bizottságának a létrehozására – a holland esélyegyenlõségi törvény megoldásából merítve – a mi indítványunkra tett javaslatot az elsõ átfogó antidiszkriminációs törvény tervezetét benyújtó két országgyûlési képviselõ62. Azonban ez a – törvényjavaslatban vázolt – bizottság csupán egy, az érintett (a potenciálisan hátrányos megkülönböztetésben részesített) társadalmi csoportok képviselõibõl álló konzultatív testület lett volna azzal a céllal, hogy a fogyatékkal élõk, az eltérõ szexuális orientációval rendelkezõk és a különbözõ kisebbségi csoportokhoz tartozók rendszeresen értékelhessék helyzetüket, és a jogalkotó ne a fejük felett átnyúlva döntsön az õket érintõ jogalkotási feladatok elvégzése során. 6. A jogi képviseleti segí tség szükségessége, az esélyegyenlõség megteremtése érdekében Az elõzõ beszámolási idõszakhoz hasonlóan ebben az évben is számos olyan panasz érkezett hivatalunkhoz, amelyben a beadványozó jogi képviseletének ellátásához kért segítséget. Ezek a panaszok elsõsorban a büntetés-végrehajtás, a rendõrség, a lakhatás és a foglalkoztatás területét érintik. A büntetés-végrehajtási intézetben fogvatartottaktól olyan beadványok érkeztek, amelyekben a panaszosok azt 58 A szubszidiaritás elve alapján az Unió a faji és az etnikai diszkrimináció elleni fellépést a tagállamokra bízta, amely lehetõvé teszi, hogy a „nemzeti sajátosságaihoz” igazodóan, valamennyi tagország (tagjelölt) döntsön a tekintetben, hogy milyen szintû és hány jogszabályban rendezi a kérdést. 59 Az IM/HÁT-IV/2002/TÜ/472 szám alatt kiadott koncepció teljes terjedelmében olvasható az Igazságügyi Minisztérium honlapján (www.im.hu) címen. A közzétételnek – lényegét tekintve a tervezet „társadalmi vitára bocsátásának” kimondottan az volt a célja, hogy a civil szervezetek és a téma iránt érdeklõdõk széles körben megismerhessék és kifejthessék véleményüket. 60 L. a Függelék 3. számú mellékletét. 61 Szervezéselméleti ellenérv is felhozható a Bizottság felállításával szemben: általános tapasztalat, hogy amennyiben nagyszámú egyedi ügy intézésére jogosítanak fel egy szervet (ideértve a naponta jelentkezõ ügyfelderítési, állásfoglalás-kérési, egyeztetési, illetve ügydöntési feladatokat) a testületi szerv a mûködésének gyorsaságát, hatékonyságát, operativitását illetõen komoly hátrányban van az egyszemélyi vezetés alá tartozó intézményekkel szemben. 62 Kósáné dr. Kovács Magda és dr. Szili Katalin képviselõi önálló indítványként nyújtották be a tervezetet, azt azonban még tárgysorozatba sem vették. sérelmezték, hogy a kirendelt védõjükkel való kapcsolattartás során nehézségek merülnek fel, illetve az ügyvéd nem látja el megfelelõ szakértelemmel, gondossággal védelmüket, és ez hátrányosan érinti õket. Az Obtv. rendelkezései szerint az ombudsmannak és munkatársainak nincs lehetõsége jogi képviselet ellátására, ezért az ilyen jellegû beadványokat az elõzõ években elutasítottuk, illetve néhány ügyben civil szervezetek által mûködtetett jogvédõ irodákhoz továbbítottuk. Azokban az esetekben, amelyekben indokoltnak láttuk, felvettük a kapcsolatot az említett irodákkal és arra biztattuk a beadványozókat, hogy vegyék igénybe a segítségüket. Ezzel megpróbáltuk elõsegíteni és támogatni a felek között a párbeszéd létrejöttét és az együttmûködést. Az Alkotmány rendelkezései szerint a jogérvényesítéssel összefüggõ alapjogok körében az állam köteles megteremteni azokat a jogszabályi és intézményes feltételeket, amelyek szükségesek ahhoz, hogy az egyén képes legyen érvényesíteni alapjogainak megsértésébõl eredõ igényeit, de ezen túl, tágabb körben kialakíthatja a hatékony jogérvényesítést garantáló intézményrendszer további elemeit. Ebben a körben az állam kötelessége nem csak az, hogy törvényi, jogszabályi szinten „kibontsa” az alapjog érvényesítéséhez szükséges jogokat és kötelezettségeket, létrehozza a szükséges jogintézményeket, hanem az is, hogy a jogi környezeten túl, olyan helyzetet alakítson ki minden egyes jogkeresõ polgár számára, amelyben valóban képessé válik a jogérvényesítésre. Az államnak ezért olyan támogatási rendszert kell létrehozni, amely pótolja az esetleges hiányosságokat. Az Alkotmányban rögzített esélyegyenlõség megvalósítása céljából a rendszerváltást követõen a hazai cigányság életkörülményeinek, társadalmi helyzetének, jogbiztonságának, érdekérvényesítõ képességének javítása céljából több jogszabály és kormányzati intézkedés született meg. Az eredmények ellenére a mindennapokban számos olyan probléma, konfliktus keletkezik, amely a kialakulás helyszínén nagy eséllyel megoldható akkor, ha a cigányság számára is elérhetõvé válnak az adott tevékenységre szakosodott szakemberek. A nehézségeket tovább mélyíti az, hogy az információk nem vagy csak részben jutnak el a címzettekhez, illetve a cigány emberek gyakran képtelenek eligazodni a hivatali útvesztõkben. Az esetek jelentõs hányadában a jogok és kötelezettségek megfelelõ ismerete elegendõ lenne a konfliktusok elkerüléséhez, az érdekellentétek megszüntetéséhez. A fentiek ismeretében az Igazságügyi Minisztérium – együttmûködve az Országos Cigány Önkormányzattal és a Nemzeti és Etnikai Kisebbségi Hivatallal – 2001. október 15-étõl a támogatási rendszert Antidiszkriminációs Roma Ügyfélszolgálati Hálózat (a továbbiakban: Hálózat) felállításával bõvítette. A jogalkotót ennek a létrehozásában az esélyegyenlõség alkotmányos elvén alapuló állami célkitûzés vezérelte.63 A Hálózat ügyvédei és hivatalunk között hatékony együttmûködés alakult ki: azokat a beadványokat, amelyekben jogi képviseletet kérnek, a Hálózat létrehozása óta az illetékes ügyvédhez továbbítjuk, aki tájékoztatást ad az ügy menetérõl és sok esetben tanácsot, konzultációt kér a hátrányos megkülönböztetésre vonatkozó jogértelmezési kérdésekben is. Összegezve: fontosnak tartjuk a Hálózat létrehozását, mert ennek segítéségével a cigány származású állampolgárok gyors és hathatós támogatást kapnak az õket ért jogsérelmek orvoslásában. A Hálózat fejlesztéséhez – amely álláspontunk szerint egy reális igényt kielégítõ, hiánypótló pozitív diszkriminációs intézkedéssorozat elsõ lépéseként fogható fel – szükség lenne olyan szempontrendszer kidolgozására, aminek segítségével, figyelemmel lehetne kísérni az ügyvédek munkáját, így a tanácsadásokat, az esetleges peres eljárások mentét, szakszerûségét, pontosságát és eredményét is. Bõvíteni lehetne a Hálózatot olyan formában, hogy egyes cigányok által sûrûbben lakott megyékben több ügyvédet kellene bevonni a munkába, és javítani szükséges munkakörülményeiken is. Jelentõs elõrelépést jelentene, ha a Hálózat tevékenységét megismertetnék a kisebbségi önkormányzatokkal és a roma emberekkel, a tapasztalatok azt mutatják ugyanis, hogy a panaszosok nagy része nem tudja, hogy hol kaphat segítséget és támogatást sérelmeinek orvoslása érdekében. Összegezve az elmondottakat, mint minden esélykiegyenlítõ állami intézkedést, az IM által létrehozott jogsegélyszolgálatot is értékes kezdeményezésnek tartjuk, amely azonban önmagában nem elég. Az egyéni és közösségi jogvédelem érdekében ugyanis szükség van a közérdekû kereset lehetõségeinek a bõvítésére is, amelyrõl azonban e beszámoló keretei között már részletesen szóltunk.64 63 A Hálózat munkájának koordinációját az Igazságügyi Minisztérium Parlamenti Társadalmi és Állampolgári kapcsolatokért felelõs fõcsoportfõnöke végzi. A mûködtetés és az esetleges perindítások költségeit az igazságügyi tárca biztosítja. 64 Az IM Roma Antidiszkriminációs Hálózatának a helyét, viszonyát tisztázni kell akkor, ha elfogadást nyer a „szegények vagy a nép ügyvédjérõl” szóló törvény tervezete, amely lényegében hasonló elvi alapon, de nem a romák, hanem általában az anyagi okokból jogérvényesítési képességgel nem rendelkezõk jogi képviseletének az ellátására hozna létre ügyvédi hálózatot. V. A nemzeti és etnikai kisebbségek oktatási jogainak érvényesülése 1. A kisebbségi biztos által szervezett oktatási fórum a kisebbségi oktatás jelenérõl és jövõjérõl Az Alkotmányban, valamint a Nektv.-ben garantált kisebbségi jogok közül kiemelkedõ jelentõségû a kisebbségi oktatásra vonatkozó szabályozás. A több évtizedes asszimilációs politika következményeként a kisebbségi kultúrák ápolásában, az identitástudat erõsítésében, a kisebbségi nyelvek átörökítésében csökkent a családok, a kisebbségi közösségek és növekedett a kisebbségi oktatás és nevelés szerepe. Sok esetben a kisebbségi nyelv megtanulására csak a kisebbségi oktatás ad lehetõséget. Az elmúlt évtizedben a magyar oktatáspolitika pozitív változásaival, modernizációjával egyidejûleg a kisebbségi oktatás tartalmi szabályozása és feltételrendszere is megteremtõdött, megújult. Számos vonatkozásban azonban hiányosságok és ismétlõdõ nehézségek jellemzik a kisebbségi oktatás gyakorlati megvalósítását. A tizenhárom jogi értelemben vett kisebbség helyzete, lehetõsége a kisebbségi oktatás területén is jelentõsen különbözik egymástól. Míg a nemzeti kisebbségi oktatás nyelvi és kulturális jellegû feladatainak végrehajtását az egyes kisebbségek eltérõ lélekszáma és érdekérvényesítõ pozíciója, továbbá az adott kisebbségi nyelv munkaerõ-piaci „használhatósága” befolyásolja, addig a cigány gyermekek oktatását számos, a közoktatáson túlmutató társadalmi probléma is nehezíti. A kisebbségi oktatás ügyét stratégiai jelentõségû kérdésnek tekintjük, amellyel az elmúlt években, így 2002-ben is kiemelten foglalkoztunk. November 27-én országos fórumot szerveztünk a kisebbségi köz- és felsõoktatás jelenérõl és jövõjérõl. A konferencia elõkészítõje, koordinálója, a szekciók helyszíneinek házigazdája a nemzeti és etnikai kisebbségi jogok országgyûlési biztosa volt. A kisebbségi oktatási fórumra gyakorlati tapasztalatokkal rendelkezõ szakembereket (kisebbségi óvodák, általános és középiskolák pedagógusait, vezetõit, valamint felsõoktatási intézmények oktatóit, tanszékvezetõit), kutatókat, valamint az oktatási minisztérium és a Nemzeti és Etnikai Kisebbségi Hivatal munkatársait hívtuk meg. Meggyõzõdésünk, hogy a kisebbségi ombudsmannak az egyéni panaszok kivizsgálása és az átfogó jelentések elkészítése mellett olyan egyeztetések és vitafórumok szervezésében is feladatot kell vállalnia, amelyeken a kisebbségi ügyekben érintett felek egyenrangú partnerként, nyíltan cserélhetnek véleményt. Az oktatási fórum ilyen alkalmat teremtett, a résztvevõk közös igényként fogalmazták meg hasonló jellegû szakmai tanácskozások, egyeztetések szükségességét. A fórum elõkészítéseként összeállított vitaanyag lényegét, valamint a rendezvényen elhangzott legfontosabb megállapításokat és javaslatokat célszerûnek tartjuk röviden a beszámolóban is ismertetni, elsõdlegesen a felmerült problémák továbbgondolása és megoldása érdekében. 1.1. A fórumra készí tett vitaanyag hátterének és legfõbb megállapí tásainak összegzése A rendezvény elõkészítéseként a terület illetékes szakembereitõl (a kisebbségi oktatás 77 közoktatási és felsõoktatási szakértõjét kerestük meg) írásbeli véleményt kértünk a kisebbségi oktatás elmúlt években történt változásainak általános értékelésérõl. Többek között megkérdeztük, hogy véleményük szerint az elmúlt években: • milyen folyamatok voltak megfigyelhetõk a kisebbségi oktatásban, változott-e annak színvonala; • milyen intézkedések, események (például jogszabályi változás, finanszírozási kérdés, települési önkormányzat intézkedése, az érintett szülõk, gyermekek igényei stb.) befolyásolták azt pozitívan, esetlegesen negatívan; • a kisebbségi oktatás területén születettek-e olyan eredmények, amelyek fenntartását, folytatását mindenképp szükségesnek tekintik, illetve milyen megoldandó problémák vannak, történtek-e olyan változások, amelyeket negatívnak tartanak? A 77 szakemberbõl 43 válaszolt, a vélemények többsége a nemzetiségi oktatásra vonatkozott, a cigány kisebbségi oktatással kapcsolatban kevesebb észrevétel érkezett. A megkeresett oktatási szakemberek véleményei és észrevételei alapján a legfontosabb problémákról, nehézségekrõl összeállítottunk egy vitaanyagot, amelyet elõzetesen minden résztvevõnek eljutattunk. Ha egy adott kérdéssel hivatalunk már foglalkozott, és azzal összefüggésben javaslatot vagy ajánlást fogalmazott meg, akkor ezt az összefoglalóban külön is jeleztük. A vitaanyag elsõ részében a nemzetiségi oktatással kapcsolatban érkezett véleményeket foglaltuk össze, de ezek közül több általános érvényû megállapítás a cigány kisebbségi oktatásra is vonatkozott. A cigány kisebbség oktatásával összefüggõ problémákat, javaslatokat önálló fejezetben mutattuk be, figyelemmel a téma összetettségére, amely továbbra sem szûkíthetõ le a Nektv.-ben rögzített kisebbségi oktatás kérdéskörére. A beszámolóban a vitaanyagot nem ismertetjük teljes terjedelmében, csak a fontosabb, mielõbbi intézkedést igénylõ észrevételeket, javaslatokat mutatjuk be. A nemzetiségi oktatás személyi és tárgyi feltételeivel összefüggésben a következõ gondokat sorolták fel: • Általánosan felvetett probléma, hogy a szaktantárgyak oktatására nincsenek képzett pedagógusok. Sajnos nem folyik olyan nemzetiségi tanárképzés, mely lehetõvé tenné a közismereti tantárgyak nemzetiségi nyelven történõ tanítását. Ennek nincs meg sem az intézményi, sem a módszertani háttere. • Nemzetiségi felsõoktatási szakemberek jelezték azt a diszkriminációt, amely az egyetemi szintû nyelvszakok és a német nemzetiségi szak között jelentkezik. Az új bölcsész követelményrendszer szerint a modernnyelv-szakokon tanár és bölcsész, illetve bölcsész, a német nemzetiségi szakon csak tanár végzettség szerezhetõ. Az egyetemi szintû német nemzetiségi szak a nemzetiségi pedagógusképzés mellett a nemzetiségi értelmiségképzésnek is fontos bázisa, félõ, hogy a fenti rendelkezés miatt kevesebb nemzetiségi származású fiatal választja azt. • Probléma, hogy csökken egyes nemzetiségi felsõoktatási intézményekbe jelentkezõ hallgatók létszáma, kevés a nemzetiségi származású jelentkezõ és nem elég erõs az ott tanulók identitása, kötõdése a saját kisebbségi kultúrájukhoz. Néhányan a nemzetiségi felsõoktatási intézménybe kerülõ hallgatók kisebbségi nyelvtudásának színvonalát is kifogásolták. • Gondot jelent, hogy a nemzetiségi pedagógusok túlterheltségével és többletmunkájával nem arányos anyagi megbecsültségük. Az alacsony keresetek miatt a nyelvet beszélõ, tanári diplomával rendelkezõk közül egyre többen helyezkednek el a versenyszférában. • Több szakértõ is úgy látja, hogy összességében a kisebbségi tankönyvellátás nem megoldott. Bár bõvült a tankönyvkínálat, de bizonyos évfolyamokon a nemzetiségi oktatás egymásra épülõ tankönyvcsaládjai, továbbá az adott kisebbség nyelvén írt – a szaktárgyak tanításához szükséges – tankönyvek hiányoznak. • A tankönyvellátás mellett nagyon fontos lenne a nemzetiségi iskolák megfelelõ módszertani anyagokkal, szemléltetõ eszközökkel történõ felszerelése. A tankönyveken túl tehát a nemzetiségi oktatás egyéb taneszközeit is korszerûsíteni kellene a minõségi képzés biztosítása érdekében. A kisebbségi oktatás finanszírozásával kapcsolatban az alábbi általános következtetések fogalmazódtak meg: • A kiegészítõ normatíva alacsony összegû, és a felhasználás kötöttségének megszüntetése miatt teljesen bizonytalan, hogy azt a kisebbségi oktatásra fordítják-e. Kérdés tehát, hogy elegendõ mértékû-e az állami szerepvállalás a kisebbségi oktatás finanszírozásában és megoldott-e a kisebbségi célra igénybe vett pénzeszközök felhasználásának pénzügyi és szakmai ellenõrzése, törvényességi vizsgálata. • Kistelepüléseken mûködõ kisebbségi oktatási-nevelési intézmények jelezték, hogy gondot okoz az alacsony gyermeklétszám alapján járó normatíva összege. Ezt a fenntartó önkormányzatok nem tudják, vagy nem akarják megfelelõ mértékben kiegészíteni, így állandó anyagi nehézségekkel küszködnek. • Hátrányosan érinti a jelenlegi felsõoktatási finanszírozási rendszer az ún. nemzetiségi szakokat. Az ideálisnak tartott tanár-diák arány ugyanis a kis szakokon nem érhetõ el, a tanszékek helyzetén a nemzetiségi szakokat érintõ megkülönböztetett finanszírozási kulcs sem segít. Az adott felsõoktatási intézményeknek a nemzetiségi tanszékek fenntartása „drága”, melyet az állami normatíva nem fedez. • Többek véleménye szerint a kisebbségi önkormányzat oktatási önigazgatása csak akkor érvényesülhet közvetlenül, ha az önkormányzat egyben intézményfenntartó is. A Nektv. törvény ugyan lehetõséget ad a kulturális autonómia megteremtésére, annak gyakorlati megvalósítása azonban akadályokba ütközik. A kisebbségi önkormányzatok a közoktatási intézmények létrehozásához és mûködtetéséhez nem rendelkeznek megfelelõ anyagi forrással. A kisebbségi oktatás tartalmi szabályozásával kapcsolatban az alábbi problémák merültek fel: • A kisebbségi nevelés és oktatás szempontjából meghatározó tanügyi dokumentumok sok esetben késve jelennek meg, amely egyértelmûen hátrányos helyzetet eredményez. Megfogalmazódott az a félelem, hogy az eddigi gyakorlathoz hasonlóan a kollégiumi nevelési program is késni fog. • A kisebbségeket érintõ jogszabályok elõkészítése alaposabb és részletesebb egyeztetést igényel. Az Országos Kisebbségi Bizottság több kérdésben is rendelkezik egyetértési joggal. A gyakorlat az, hogy párhuzamosan folyik a különféle intézmények, szervezetek véleményének a begyûjtése, sok esetben azt követõen is, amikor az Országos Kisebbségi Bizottság már döntést hozott. Ilyenkor vagy a véleménykérés, vagy az Országos Kisebbségi Bizottság eljárása formálissá válik. Az országos kisebbségi önkormányzatok is többször kimaradnak a nemzetiségi oktatást érintõ jogszabályok, egyezmények véleményezésébõl, illetve a véleményezésre adott rövid határidõ nem teszi lehetõvé az érdemi reagálást. • A Nektv., valamint a Kotv. elvileg jelentõs jogokat biztosít a helyi, illetve az országos kisebbségi önkormányzatok számára a kisebbségi közoktatást érintõ döntések meghozatalában. A gyakorlatban e jogok érvényesülése nem kielégítõ. • A NAT bevezetését követõen csökkent a kétnyelvû oktatást felvállaló intézmények száma. Ennek okai: kétnyelvû oktatás esetén nélkülözhetetlen a csoportbontás, amely nagyon alacsony osztálylétszámoknál már nem szerencsés; a szülõk tartanak attól, hogy a kisebbség nyelvén tanult tantárgyakból szerzett ismeretek nem érik el azt a szintet, mintha ugyanazt a tantárgyat magyarul tanulnák; a pedagógusok egy része is magasnak tartja a kisebbség nyelvén tanulandó tantárgyak óraszámát; a legnagyobb probléma, hogy nincsenek ehhez az oktatási formához képzett pedagógusok, egy-egy szaktárgy eredményes tanításához kevés a nyelvtanári diploma. • Többen is jelezték a kisebbségi nyelvek védelmének szükségességét. A nyelvvesztés következtében a nemzetiségi nyelvet mára igen szûk körben használják. Nehéz motivációs tényezõt találni, így a nemzetiségi nyelv a legtöbb esetben csupán egy iskolai tantárgyat jelent. Növekedhetne a nyelv szerepe, ha használatára nem csak a nyelvi órákon kerülne sor. Fontos lenne, hogy a nemzetiségi nyelvek ne „versenyezzenek” a továbbtanuláshoz és elhelyezkedéshez ma már nélkülözhetetlen idegen nyelvekkel (angol, német). • Jelenleg alig folyik Magyarországon nemzetiségi nyelvû szakképzés. Nincs lehetõség arra, hogy az egyes szakmákat nemzetiségi nyelven sajátítsák el a tanulók, nem mûködnek nemzetiségi szakképzõ intézmények. • Több szakértõ véleménye szerint a kisebbségi oktatás jelenlegi helyzete nem megfelelõ, a társadalomban végbement változások és az ezek következményeként jelentkezõ új „piaci igények” nem tükrözõdnek megfelelõen a nemzetiségi intézmények szakmai, tartalmi programjaiban. Nincs egységes értékelési-mérési rendszer, illetve nem állnak rendelkezésre olyan adatok, melyek tendenciákat közvetítenének. • Hiányzik továbbá a nemzetiségi oktatás megfelelõ háttérintézmény-hálózata. Nincs biztosítva a szakmai szolgáltató háló, amely ellátná az ellenõrzés, értékelés, mérés, pedagógiai fejlesztés feladatát. A cigány gyermekek oktatásával és a cigány kisebbségi oktatással kapcsolatban a szakemberek a következõ problémákra hívták fel a figyelmet: • A magyar iskolarendszerben számos tényezõ együttes hatásának eredményeként növekedett a cigány tanulók elkülönült, szegregált oktatásának a gyakorlata. Ezt a folyamatot részben a cigány családok lakóhelyi szegregációjának erõsödésével, részben pedig a nem cigány többség elõítéletes magatartásával lehet magyarázni. • Felmerült az a kérdés, hogy az ún. modell-iskolák tapasztalatai miért nem kerülnek rendszerszerû elterjesztésre, miért nem történnek lépések ezeknek a módszereknek a bemutatása és bevezetése érdekében. A cigány gyermekek oktatására és nevelésére irányuló magánkezdeményezések nem lehetnek sikeresek, ha egy-egy iskola kivételes törekvéseként jelennek meg, vagyis ha nem épülnek be szervezett formában a közoktatási rendszer egészének mûködésébe, ha elterjesztésükre nincs lehetõség. • Egyöntetû véleménye az oktatáskutató szakembereknek, hogy még mindig megoldatlan az iskola-elõkészítés, mindenekelõtt az óvoda három évig tartó rendszeres látogatásának a kérdése. • Központi intézkedésre lenne szükség az óvodáztatás tényleges ingyenessé tétele érdekében, hiszen ma még sok cigány család a csökkentett étkezési költségeket sem tudja vállalni, így nem valósítható meg az óvodáztatás kötelezettsége, és csorbul az esélyegyenlõség. • Csak az olyan oktatás lehet sikeres, amely épít a szülõkkel való folyamatos kapcsolattartásra, partneri együttmûködésre. Ezt a feladatot tudatosítani kell a pedagógusokban. Az óvónõknek, tanároknak jobb kapcsolatot kellene kiépíteniük a roma közösségekkel, az oktatási intézményben tanuló cigány gyermekek családjaival. • Olyan körülményeket, felkészítést kell biztosítani és olyan anyagi feltételeket kell teremteni, amelyek egyénre szabott oktatási-nevelési tevékenységet, nagyobb tanári segítséget és figyelmet tesznek lehetõvé. Nem felzárkóztatásra lenne szükség tehát, hiszen tévedés az, hogy minden roma gyermek egységesen elmaradottabb a társainál, és egyben megalázó, hogy a roma tanuló fogalmával automatikusan együtt jár a felzárkóztatás fogalma. • Sajátos jelenség, hogy a középiskolákban, felsõfokú intézmények elõkészítõiben a roma diákokat a pedagógusi és a szociális területek felé „terelik”. A szakértõ véleménye szerint ez újabb szegregációt eredményezhet. Elõ kell segíteni, hogy a középiskolás roma diákok látóköre és lehetõsége táguljon, azaz ne csupán a pedagógus és szociális szakok, hanem bármely más felsõoktatási intézményben folyó képzés elérhetõ legyen számukra. • Fontos lenne, hogy ne csak a cigány gyermekeknek adják meg annak a lehetõségét, hogy megismerkedjenek saját kultúrájuk értékeivel: legalább azokban a szakmai képzésekben is lehetõséget kell teremteni erre, amelyek mûvelõi segítõ, vagy szolgáltató minõségben e közösséggel dolgoznak majd (szociális munkások, egészségügyi, rendõrségi és államigazgatási szakemberek). • Továbbra is hiányoznak a romani és a beás nyelv oktatásának feltételei, különösen az oktatási segédanyagok választékát kellene növelni. Hiányoznak a cigány népismeret oktatásához szükséges tananyagok is. • A cigány gyerekek szegregált oktatásának megszüntetése érdekében elsõsorban a támogatási rendszer átgondolására lenne szükség. A cigány kisebbségi oktatás jelenlegi formájában többnyire a cigány gyerekek elkülönítését és a normatíva felvételét szolgálja, amely gyakran tartalmilag gyengébb minõségû oktatást eredményez. A cigány kisebbségi oktatás kiegészítõ hozzájárulással történõ támogatása helyett át kellene gondolni a programfinanszírozás bevezetési lehetõségeit, illetve az integrált támogatási formákat. 1.2. A fórum szekció ülésein elhangzott legfontosabb észrevételek, javaslatok A bevezetõ plenáris ülést követõen a fórum résztvevõi három szekcióban folytathatták a tanácskozást: a nemzetiségi közoktatási, a cigány közoktatási és felsõoktatási munkacsoportban.65 A szekciókban a kisebbségi oktatásra vonatkozó jogszabályok változásainak és azok gyakorlati alkalmazásának az értékelésére, az aktuális problémák, hiányok áttekintésére, valamint az ezekkel összefüggésben felmerülõ igények, javaslatok megfogalmazására került sor. A záró plenáris ülésen a levezetõ elnökök összegezték a munkacsoportokban elhangzott legfontosabb észrevételeket és javaslatokat. A beszámolóban az általuk készített összefoglalók lényegesebb megállapításait ismertetjük. 1.2.1. Nemzetiségi közoktatási munkacsoport A munkacsoport ülésén elhangzott javaslatok és észrevételek az alábbi témakörök szerint csoportosíthatók: Jogszabályi feltételek, egyeztetõ mechanizmus A fórum résztvevõi szerint a rendszerváltást követõen a kisebbségi nevelés és oktatás minõségi javítása érdekében jelentõs erõfeszítések történtek. A közoktatás átalakítása során azonban – a gyors változások közepette – késlekedett a kisebbségi alrendszerre vonatkozó szabályozás megalkotása. Ennek oka a bonyolult egyeztetõ mechanizmussal is összefügg. Véleményük szerint a párhuzamosságokat, és az ellentmondásokat azzal lehetne megszüntetni és megelõzni, ha a szakmai anyagok, jogszabály-tervezetek elõkészítésének már a kezdeti idõszakában megfelelõ információkhoz juttatnák az Országos Kisebbségi Bizottságot és az országos önkormányzatokat, továbbá ha minden esetben megfelelõ idõt biztosítanának az egyetértési és véleményezési joguk gyakorlására. 65 A nemzetiségi közoktatási szekciót Frank Gábor, a pécsi Magyar-Német Nyelvû Iskolaközpont igazgatója, a cigány közoktatási munkacsoportot Kállai Ernõ, az MTA Kisebbségkutató Mûhely szakértõje, a felsõoktatási szekciót pedig Petrusán György, a SZTEJ GYTTF Román Nyelv és Irodalom Tanszék, tanszékvezetõ fõiskolai tanára vezette. A kisebbségi közoktatás szerkezeti jellemzõi Néhány próbálkozástól eltekintve nem folyik nemzetiségi oktatás a szakközép- és a szakmunkásképzõ iskolákban. A kisebbségek számára is sokszakmás képzési rendszert kellene kínálni, mivel a korosztály jelentõs része ilyen intézményekben folytatja tanulmányait. Meg kellene teremteni a nemzetiségi nyelven folyó szakképzés lehetõségét, hogy a kisebbségi közösségek számára „ne vesszenek el” azok a 8. osztályt végzett fiatalok, akik nem nemzetiségi gimnáziumokban tanulnak tovább. Mennyiségi és minõségi változások A tanulói létszámok általános csökkenése mellett is kimutatható a kisebbségi oktatásban résztvevõk számának növekedése. A szabályozók minõségi követelményeinek viszont csak úgy lehet megfelelni, ha a dokumentumok idõben eljutnak az intézményekhez. Az iskolák korszerû tankönyvekkel és taneszközökkel rendelkeznek, ott felkészült szakemberek dolgoznak és szakmai kérdésekben állandóság – több kormányzati cikluson átívelõ közoktatás-politikai stratégia létezése – jellemzi a kisebbségi közoktatást. Tankönyv- és taneszköz-ellátottság Alapvetõ feltétel még a korszerû és legalább egy képzési szakaszon belül egységes szemléletû tankönyvek biztosítása. A tankönyvírásra gyakorló pedagógusokat kell megnyerni, akiktõl nem várható el, hogy az iskolai szünetekben végezzék ezt a munkát. Alkotói szabadsággal és az iskolák ebbõl eredõ terheinek csökkentésével kellene támogatni a megfelelõ tankönyvek mielõbbi elkészülését. A pedagógiai szolgáltató rendszer és a kisebbségi közoktatás Az OM háttérintézményei nem mindig tudják megfelelõ módon ellátni a feladataikat, szolgálni és kiszolgálni az iskolákat. Áttekinthetetlen a háttérintézmények struktúrája, a munkavégzésben felesleges párhuzamosságok, átfedések tapasztalhatók (OKI, OKSZI, OKÉV). Egy példa a jelenlegi rendszer tarthatatlanságára: többszöri próbálkozás ellenére sem sikerült az elmúlt években elérni, hogy a jogszabályoknak megfelelõen történjék az érettségi elnökök kiküldése a nemzetiségi gimnáziumokba. A fórum résztvevõi a megoldást egy Kisebbségi Közoktatási Intézet létrehozásában látnák, amely megújult szemlélettel és személyi állománnyal rendelkezne. Feladata lehetne: az iskolák információkkal történõ ellátása, szakértõk alkalmazása, a továbbképzések nem nyereségközpontú, hanem a valós igényeknek megfelelõ szervezése. Az országos szintû szakértõi hálózat munkatársait mozgósítani lehetne minden kisebbséggel kapcsolatos szakértõi feladat ellátására. Markánsan megfogalmazódott az a követelmény, hogy a kisebbségek maguk dönthessenek arról, hogy melyik szolgáltatási formát kívánják igénybe venni. A nemzetiségenként mûködtetett szakértõi intézmény egyben a minõségbiztosítás garanciáját is jelentené. Hangsúlyozták a szakmai tapasztalatcsere fontosságát a kisebbségeken belül és a kisebbségek között is. Javasolták egy kapcsolattartó intézményrendszer kialakítását az országos önkormányzatok felügyelete mellett, amely a megvalósult pedagógiai innovációk kölcsönös megismerését is lehetõvé tenné. Így az országos önkormányzatok a tartalmi fejlesztés ügyével érdemben foglalkozhatnának. A kisebbségi közoktatás finanszírozása Minõségi kisebbségi közoktatás csak akkor érhetõ el, ha vannak elkötelezett nemzetiségi pedagógusok, és az iskolavezetés sem „többletforrás-szerzési” célzattal szervezi meg a kisebbségi nevelést-oktatást. Évek óta megoldatlan a kisebbségi kiegészítõ támogatás eljuttatásának és felhasználásának az ellenõrzése. A fórum résztvevõi szerint el kell érni, hogy a kiegészítõ normatíva arányaiban ugyanolyan mértékben növekedjék, mint az alapnormatíva és megfelelõen illeszkedjék a közoktatás rendszerébe, mivel így a felhasználása is követhetõ lenne. A kisebbségi oktatásnak azokat a területeit pedig, amelyeket a „fejkvótából” nem lehet fedezni, áttekinthetõ pályázati rendszer mûködtetésével szükséges támogatni. Álláspontjuk szerint ennek jelenlegi formája nem jó. Az a javaslat hangzott el, hogy a pályázati feltételeket minden év február 28-ig tegyék közzé, és határozzanak meg döntési határidõket is a pályázatok elbírálására. A pedagógusok motiváltsága, megbecsültsége A kisebbségi nevelés-oktatás feladatait három fõ csoportba lehet osztani: léleképítés, közösségformálás, nyelvátadás. A nemzetiségi pedagógusok minimális összegû nemzetiségi pótlék ellenében (a pótlékalap 18–42%-a) látják el ezt az összetett tevékenységet. Komolyabban kell foglalkozni a motiváció kérdésével. Mindenképpen jelentõsen meg kellene emelni a nemzetiségi pótlékot. A közoktatási törvény lehetõvé teszi az idegennyelv-tudási pótlék juttatását is a szaktárgyat nemzetiségi vagy idegen nyelven tanító pedagógusoknak. Sajnos amit a jogszabály csak lehetõségként fogalmaz meg, azt a fenntartó települési önkormányzatok többnyire forráshiányra hivatkozva nem biztosítják. Ezen túl is szükség lenne olyan új finanszírozási formák bevezetésére, amelyek garantálnák az optimális feladatellátáshoz szükséges forrásokat. A kisebbségi óvodai nevelés néhány jellemzõje Nagyon jelentõs láncszeme a kisebbségi nevelésnek az óvoda. Ez pótolhatja a családban többnyire elveszett nyelvi közeget. A fórum résztvevõi elfogadhatatlannak tartják, hogy a nemzetiségi óvodai nevelésnek még szakfeladati száma sincs. Nincs meghatározva, hogy milyen minõségi kritériumok mentén nevezheti magát egy intézmény kétnyelvû nemzetiségi óvodának. Ehhez az Irányelvek felülvizsgálata és módosítása szükséges. El kell érni, hogy a minõségbiztosítást az adott nemzetiség szakértõi végezzék; szigorítani kell a szakértõi listára kerülés feltételeit is. A kisebbségi pedagógusok továbbképzése Többször megemlítették a résztvevõk a szakemberhiányra visszavezethetõ problémákat a kisebbségi közoktatásban. Jelentõs volt a német nemzetiségi két tanítási nyelvû oktatás visszafejlõdése az Irányelvek és a pedagógusképesítési követelmények megjelenése után. Nem a szabályozók a gátjai a minõségi fejlõdésnek, hanem a pedagógusok társadalmi megbecsültségével kapcsolatos problémák és a pedagógusképzés általános helyzete. A nemzetiségi szak elvégzése jelentsen többet az alapképzésnél, tegye lehetõvé a kategóriaugrást a pedagógusok besorolásánál. Néhány hozzászóló határozottan kiemelte az anyaországban történõ képzés fontosságát. Út a kisebbségek kulturális autonómiája felé A kulturális autonómia csak úgy teremthetõ meg, ha kisebbségenként az állami költségvetésbõl biztosítják az intézménymûködtetés hosszú távú lehetõségét. A szakmai biztosítékokat a már említett szakértõi intézmény/pedagógiai szolgáltató hálózat kiépítése jelentheti. Minden tekintetben szükséges az állami szerepvállalás mértékének növelése, és a pénzeszközök hatékony felhasználásának ellenõrzése. Az intézményátvétellel kapcsolatban többen érveltek a kulturális autonómia ilyen úton történõ kiteljesítése mellett. A hercegszántói körzetesített Horvát Tanítási Nyelvû Általános Iskola, Óvoda és Diákotthon esetében igazolódott ennek fontossága. A szakemberek hangsúlyozzák a nemzetiségi iskolához kapcsolódó kollégium jelentõségét is, amely állandó két tanítási nyelvû közeget biztosít és jelentõs nevelõ funkciót is ellát. A nemzetiségek a jelenlegi feltételek mellett is sokat tettek a minõségi és versenyképes közoktatásért. Ennek bizonyítéka, hogy több vezetõ nemzetiségi gimnázium a középiskolák évenkénti rangsorában az élen, az elsõ egyharmadban foglal helyet, még magyar nyelvbõl és irodalomból is. Ez egy újabb érv a kulturális autonómia vázolt útja mellett, amelynek elengedhetetlen feltétele az intézményátvétel. 1.2.2. Cigány közoktatási munkacsoport A felkért hozzászólók és a résztvevõk a cigány gyermekek oktatásával kapcsolatban az alábbi véleményeket, javaslatokat fogalmazták meg: Az óvodáztatás nehézségei A cigány gyermekek közül sokan nem járnak óvodába, és így jelentõs hátránnyal kerülnek az iskolába. Ezért fontos feladat az óvodai nevelés fejlesztése, átalakítása, az óvónõk megfelelõ képzése. Igényként fogalmazódott meg az is, hogy az 5 éves kortól kötelezõ óvodai nevelés a rászoruló gyermekek számára biztosítson ingyenes étkezést, ellátást és készítse fel õket megfelelõ módon az iskolaérettségi vizsgálatra. Problémaként vetették fel azt is, hogy a férõhelyhiányos óvodákban a munkanélküli nagycsaládok gyermekeit nem veszik fel, arra hivatkozva, hogy szülõk úgyis otthon maradnak a gyermekekkel. A „kisegítõ iskolába” kerülés visszafordíthatatlan folyamata Javasolják az iskolába lépést elõkészítõ képességvizsgálattal összefüggõ tesztek – szakemberek bevonásával történõ – felülvizsgálatát. Jelenleg az iskolaérettségi vizsgálat eredménye alapján a roma gyermekek eleve „kisegítõbe” kerülnek. A hátrányokkal küzdõ gyermekek esetében egyénre szabottan kellene gyógypedagógus közremûködését igénybe venni, hogy meghatározott idõn belül, a részképességek fejlesztésével integrálódhassanak az általános tanterv alapján szervezett oktatásba. A roma származású szakemberek mint kapcsolattartó személyek Jelenleg az iskolákban félállásban mûködnek gyermek- és ifjúságvédelmi felelõsök, akik általában nem roma származásúak és kis hatékonysággal tevékenykednek. Az eddigi tapasztalatok szerint kicsi az esélyük arra, hogy a roma szülõkkel megfelelõ kapcsolatot alakítsanak ki. Javasolják, hogy az iskolákban roma származású szociális munkásokat, az óvodákban pedig roma származású családi koordinátorokat alkalmazzanak. Javasolják továbbá, hogy az iskolaszékekben legalább egy-két helyet fenn kellene tartani a roma szülõk részére, az iskolákban tanuló roma gyermekek érdekeinek érvényesítése érdekében. Pedagógusok továbbképzése A tanárok leterheltsége miatt ún. „kihelyezett továbbképzéseket” kellene tartani, azokat az iskolákban – utazó tanárok közremûködésével – kell megszervezni. Kiemelt hangsúlyt kell helyezni a pedagógusok módszertani felkészítésére, valamint a meglévõ módszerek népszerûsítésére. Nem elég a mintaprogramokat nyilvánosságra hozni, hanem olyan szakmai segítségre van szükség, amely ezek konkrét bevezetésében ad tanácsot az iskoláknak. A mentori rendszer Ki kell dolgozni a mentorrendszer továbbfejlesztésének lehetõségét. A 12-13 éves roma gyermekek vannak a legveszélyeztetettebb korban, mivel õket a szüleik már felnõttként kezelik. Számukra a mentor/patronáló programok beindítása jelenthetne megoldást. Cigány kisebbségi oktatás A cigány kisebbségi oktatásban keveredik a szociális és a nemzetiségi program. Ez eredményezi a szegregáció erõsödését. Nincsenek meg sem a tárgyi, sem pedig a tantárgyi feltételei a tisztán nemzetiségi program megvalósításának. A felsõoktatás sincs felkészülve erre. Az iskolák népismeret címén igazából felzárkóztató oktatást folytatnak nemzetiségi helyett. Ettõl etnicizálódnak a nem etnikai problémák is, a felzárkóztatás pedig rákényszeríthetõ a gyermekekre. A cél az, hogy kettéváljon a jogi szabályozás: szociális, felzárkóztató és kulturális, mûveltségi szempontok szerint. 66 A szegregációról A szegregáció trendjei: a kutatások kimutatták, hogy a hatvanas években nagy számban mûködtek cigány iskolák. A nyolcvanas évek elején 150 tiszta cigány osztályt tartottak számon vegyes, illetve cigány iskolákban. Az összes cigány gyermek létszáma ezekben az osztályokban 60 000 volt. Jelenleg 770 tiszta cigány osztály van, benne 90 000 cigány tanuló.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes